Foto: RIA Novosti Xitoy Shanxay hamkorlik tashkiloti davlatlariga zamonaviy chaqiriqlar va tahdidlarga qarshi birgalikdagi hamkorlik dasturini ishlab chiqishni taklif qildi. Bu haqda Xitoy davlat kengashi bosh vaziri Li Ketsyan ma’lum qildi. “Biz, shuningdek, kelgusi 3 yilga uchinchi kuchlarga qarshi kurashish uchun hamkorlik dasturini ishlab chiqishni hamda yirik tadbirlar xavfsizligini ta’minlash va xodimlarni tayyorlashda ma’lumot almashish bo‘yicha hamkorlikni chuqurlashtirishni taklif qilmoqdamiz. Terrorchilikning barcha turlariga qarshi kurashish muhimdir. Bu barcha davlatlarimizning umumiy kelishuvidir”, deb aytdi Li Ketsyan ShHTga a’zo davlatlar hukumatlar rahbarlari kengashining yig‘ilishida. U terrorchilar tomonidan solinayotgan tahdidlarga qarshi kurashish uchun samarali choralarning qabul qilinishi muhimligini ta’kidlab o‘tdi. Li Ketsyanning aytishicha, Xitoy chaqiriqlar va tahdidlarga qarshi kurashish bo‘yicha qo‘shma markazni yaratishni taklif qilmoqda.